《送子中待制 其一》
宋代·释道潜

翘翘孤凤凰，安巢本阿阁。偶来依泽国，归兴遂淹泊。

江山迫岁华，草木正摇落。霜空肃万里，纤翳无处著。

翻然整羽仪，一举在寥廓。

作者简介：释道潜，本名昙潜，号参寥子，赐号妙总大师。俗姓王，钱塘（今浙江杭州）人（《续骫骳说》）。一说姓何，于潜（今浙江临安西南）人（《咸淳临安志》卷七○）。幼即出家为僧，能文章，尤喜为诗。与苏轼、秦观友善，常有倡和。哲宗绍圣间，苏轼贬海南，道潜亦因诗获罪，责令还俗。徽宗建中靖国元年（一一○一），曾肇为之辩解，复为僧。崇宁末归老江湖。其徒法颖编有《参寥子诗集》十二卷，行于世。